da da da da de en en fi da da en da da da da da da sv sv id fi da da de en da de en da da nl da nb da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Kirkeministeriets forvaltning af Trossamfundsregistret  | Rigsrevisionen
Sådan laver vi større undersøgelser
Beretning om Kirkeministeriets forvaltning af Trossamfundsregistret
Den 1. januar 2018 trådte lov om trossamfund uden for folkekirken i kraft. Kirkeministeriet blev med loven forpligtet til dels at oprette og drive et digitalt trossamfundsregister, dels at kontrollere, at anerkendte trossamfund og menigheder indberetter de lovpligtige oplysninger til registret.
Formålet med undersøgelsen er at vurdere, om Kirkeministeriet forvalter Trossamfundsregistret tilfredsstillende.
Rigsrevisionen vurderer, at Kirkeministeriet ikke har forvaltet Trossamfundsregistret tilfredsstillende. Konsekvensen er, at registret ikke i tilstrækkelig grad bidrager til trossamfundslovens formål om at sikre større åbenhed og gennemsigtighed om trossamfundenes økonomi og organisation.
Rigsrevisionen har selv taget initiativ til undersøgelsen i januar 2022.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 13. juni 2022 behandlede Statsrevisorerne
Beretning nr. 17/2021 om Kirkeministeriets forvaltning af Trossamfundsregistret
Statsrevisorerne afgav beretningen til Folketinget med følgende bemærkning:
"Ifølge lov om trossamfund uden for folkekirken, der trådte i kraft den 1. januar 2018, kan et trossamfund eller en menighed anmode Kirkeministeriet om at blive registreret som anerkendt. Som anerkendt får trossamfundet eller menigheden adgang til at ansøge Skatteministeriet om at opnå en række skattemæssige fordele og adgang til at udføre visse myndighedsopgaver, fx vielser.
Kirkeministeriet blev med loven forpligtet til at oprette og drive et digitalt trossamfundsregister og til at føre tilsyn med området, herunder kontrollere, at anerkendte trossamfund og menigheder indberetter de lovpligtige oplysninger til registret.
Statsrevisorerne finder, at Kirkeministeriets forvaltning af Trossamfundsregistret har været utilfredsstillende, og at ministeriets kontrol og tilsyn med området har været utilstrækkeligt. Dette til trods for, at Kirkeministeriet har fået et markant bevillingsløft til at håndtere Trossamfundsregistret.
Statsrevisorerne finder det utilfredsstillende, at Kirkeministeriet for sent er gået i gang med at følge op på indberetningen af årsregnskaberne for 2020 fra trossamfund og menigheder. Ministeriet har desuden ikke sikret sig, at alle trossamfund og menigheder har indberettet årsregnskaberne for 2018 og 2019.
Da Kirkeministeriets stikprøvekontrol i de indberettede årsregnskaber for 2018 og 2019 viste, at der var mange fejl og mangler, ca. 74 %, forventer Statsrevisorerne, at Kirkeministeriet – i hvert fald i en periode – udvider stikprøvekontrollen af årsregnskaberne fra trossamfund og menigheder.
at Trossamfundsregistrets oplysninger er ufuldstændige, idet 47 % af de 417 anerkendte trossamfund og menigheder ultimo februar ikke har indberettet de lovpligtige oplysninger om deres årsregnskaber eller udarbejdet årsregnskaberne i overensstemmelse med reglerne
at der er risiko for, at 113 anerkendte trossamfund og menigheder uberettiget kan have fået skattemæssige fordele, idet deres indberetninger for 2020 ikke fuldt ud lever op til betingelserne for fortsat anerkendelse
at Kirkeministeriet ikke har gennemført kontrol af, om et trossamfund lever op til kravet om at have mindst 50 myndige medlemmer."
Kirkeministerens redegørelse af 15. august 2022 (PDF)
Rigsrevisionens notat af 14. september 2022
Rigsrevisionen følger i dette notat op på beretning nr. 17/2021 om Kirkeministeriets forvaltning af Trossamfundsregistret.
Notatet er baseret på en redegørelse fra kirkeministeren og handler om de initiativer, som ministeren vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
resultatet af Kirkeministeriets arbejde med at styrke forvaltningen af Trossamfundsregistret
resultatet af Kirkeministeriets arbejde med at tilrettelægge stikprøven af årsregnskaberne for 2021
resultatet af Kirkeministeriets arbejde med at sikre, at tilsynet med indberetningerne foretages uden forsinkelser
hvorvidt der stadig er trossamfund, der indberetter under 50 medlemmer, og menigheder, der indberetter 0 medlemmer.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere